ועדת הכספים, כנסת 23, פרוטוקול מספר 108, 2020-08-03 12:20

משה גפני: אני מתכבד לפתוח את ישיבת ועדת הכספים.

משה גפני: על סדר היום תקנות הפיקוח על שירותים פיננסים (קופת גמל) (העברת כספים בין קופות גמל) (תיקון), התש''ף–2020.

משה גפני: אני מבקש לדון על נושא ההעברה בין קופות הגמל.

משה גפני: מי יכול להסביר את זה?

משה גפני: בבקשה.

מיכל היימן: צוהריים טובים.

מיכל היימן: אני מיכל היימן, אחראית על החיסכון הפנסיוני ברשות שוק ההון.

מיכל היימן: אנחנו מביאים לפה את תקנות הניוד, שכידוע עוסקות בכל עניין הניוד של קופות הגמל.

מיכל היימן: התקנות האלה הובאו כבר לפני שנתיים והיו בדיון בוועדה הזו.

מיכל היימן: התקנות שאנחנו מביאים היום ערכנו בהן שינויים מרחיקי לכת לעומת אלו מלפני שנתיים, ואסביר במה דברים אמורים.

משה גפני: אני רק רוצה להזכיר לך, היות וקיבלתי מכתבים ושיחות טלפון, אני רוצה גם שתהיו הגונים איתי.

משה גפני: אתם הבאתם לפני שנתיים, או שנה וחצי, את התקנות.

משה גפני: אנחנו ביקשנו את תקנות הניוד.

משה גפני: אז אתם הוספתם לזה עוד דברים שאנחנו לא רצינו אותם.

משה גפני: תיכף תסבירי מה קורה עכשיו.

משה גפני: אני רוצה להעביר את אפשרויות הניוד בין הקופות.

משה גפני: אני לא רוצה דברים נוספים.

משה גפני: על זה אני רוצה להצביע.

משה גפני: לא להוסיף עוד דברים.

משה גפני: זה כאילו אתם עושים לנו, לציבור, טובה, שאפשרות הניוד קיימת לפי התקנות שלכם, אבל אתם מכניסים לנו גם – אני לא יודע איך אומרים את זה בעברית.

מיכל היימן: את האלמנט...

מיכל היימן: אנחנו הסרנו מהתקנות האלה את סלע המחלוקת העיקרי שהיה בפעם הקודמת, וזה ניוד פנסיונרים.

מיכל היימן: אנחנו משאירים את זה מחוץ לתקנות האלה, לחשוב ולדון בכל הסוגיות שעלו.

מיכל היימן: בראש ובראשונה התקנות האלה כוללות את האפשרות לנייד קופות גמל להשקעה, כפי שאדוני ציין פה, שאפשר יהיה לנייד מקופת גמל להשקעה אחת לאחרת בתקופת החיסכון, וגם לקראת פרישה שאפשר יהיה לנייד את זה לקופת גמל לקצבה על מנת לקבל קצבה.

מיכל היימן: עדיין לא דיברתי על לקצר את הזמן.

מיכל היימן: דיברתי על קופות גמל להשקעה.

מיכל היימן: דבר שני, אנחנו רוצים לייעל את השוק, לפתוח עוד אפשרויות ניוד מעבר לקופות גמל להשקעה, וזה בעצם ניוד של חשבונות שיש בהם הלוואה.

מיכל היימן: נכון להיום אנשים שיש להם הלוואה בחשבון הם לקוחות שבויים.

מיכל היימן: זה מהווה חסם ניוד.

מיכל היימן: אנחנו רוצים לאפשר לאנשים האלה שיש להם הלוואה, שיוכלו להעביר את הכסף שלהם למקום אחר עם ההלוואה.

ינון אזולאי: עם ההלוואה ולקבל תנאים טובים יותר.

טובים יותר: דבר שלישי זה קיצור תקופת הניוד.

ינון אזולאי: זה העוקץ.

מיכל היימן: זה לא עוקץ, ואני אסביר את הדברים.

קטי קטרין שטרית: פעם זה היה 20 ימים או עשרה ימים.

קטי קטרין שטרית: עכשיו הם רוצים חמישה ימים.

מיכל היימן: זה לא היה עשרה ימים.

קטי קטרין שטרית: אני מניידת, ועד עכשיו עוד לא החלטתי אם אני מניידת, וכבר חלפו 15 ימים.

ינון אזולאי: בפעם שעברה כאשר הבאתם את זה הייתה התנגדות גורפת בוועדה.

קטי קטרין שטרית: היא תמשיך להיות.

קטי קטרין שטרית: כולנו מתנגדים לזה.

מיכל היימן: בפעם שעברה שהתקנות האלה הובאו, תקנה 5 לתקנות הניוד בעצם כללה שני אלמנט.

מיכל היימן: אלמנט אחד היה כמו עכשיו: קיצור תקופת הניוד מעשרה ימים לחמישה ימים, והאלמנט השני היה ביטול של אפשרות השימור.

מיכל היימן: נכון לעכשיו במה שהבאנו הסרנו את המחיקה של אפשרות השימור.

מיכל היימן: כלומר אפשרות השימור קיימת, אנחנו מאפשרים אותה, אפשר לבצע שימור.

מיכל היימן: העניין הוא שאנחנו כן סבורים שנכון לקצר את תקופת הניוד מעשרה ימים לחמישה ימים, ואני אסביר.

מיכל היימן: בפרק הזמן שעבר מאז שהיינו פה לפני שנתיים ועד היום חל שינוי די דרמטי.

מיכל היימן: אם עד לפני חצי שנה כשרצו לבצע ניוד הוא בוצע בצורה ידנית, הווה אומר: בקבצי אקסל ו-PDF, מחברה לחברה כדי לבצע את הניוד של האדם, נכון להיום, מפברואר 2020 נכנס ניוד דיגיטלי שנעשה באמצעות המסלקה.

מיכל היימן: היום בלחיצת כפתור המידע – ואפשר גם באמצעות המסלקה לנייד כסף – הכסף עובר וכל תהליך הניוד מבוצע.

מיכל היימן: לכן לעניות דעתנו המקצועית, אנחנו היום נמצאים במקום אחר.

מיכל היימן: אנחנו היום נמצאים במקום שכן אפשר לקצר את תקופת הניוד.

מיכל היימן: להערכתנו עשרה ימים זה תקופה ארוכה מאוד.

מיכל היימן: אדם שעבר תהליך, שבעצם המליצו לו בדרך זו או אחרת להתנייד לגוף אחר, צריך לבצע את הדבר הזה עד כמה שאפשר יותר מהר.

קטי קטרין שטרית: מה הסיבה?

קטי קטרין שטרית: אני מנסה להבין.

קטי קטרין שטרית: אני עוקבת אחרי כל מה שאת אומרת.

קטי קטרין שטרית: מה הסיבה שזה מפריע לכם ואתם מבקשים לקצר מעשרה ימים לחמישה ימים?

קטי קטרין שטרית: הסברתי לך עכשיו שלי לוקח 15 ימים.

קטי קטרין שטרית: אני עכשיו בשלבים האלה, עדיין לא החלטתי, ואני מחוזרת גם מהצד הזה וגם מהצד השני.

קטי קטרין שטרית: מה זה מפריע לכם?

קטי קטרין שטרית: יכול להיות שאקבל דמי ניהול פחותים, יכול להיות שאקבל הטבה כזו או אחרת.

קטי קטרין שטרית: מה זה מפריע לכם?

קטי קטרין שטרית: זה פוגע בנו כמי שצריכים את השירות הזה.

רם בן ברק: למה זה קשור לזמן?

רם בן ברק: מה מפריע לך שזה יהיה חמישה ימים?

קטי קטרין שטרית: זה מפריע לי כי בחמישה ימים אני לא מספיקה.

משה גפני: אנשים לא יכולים להספיק.

ינון אזולאי: זה זמן לעשות בדיקה בין הקופות, זה זמן שאני יכול לעשות משא ומתן.

ינון אזולאי: עשרה ימים זה לא מספיק.

קטי קטרין שטרית: אני רוצה לעשות משא ומתן, אני רוצה להיפגש עם הסוכן, אני רוצה לשמוע אותו.

קטי קטרין שטרית: למה שהם יחליטו בשבילי לקצר את זה?

קטי קטרין שטרית: פעם זה היה 20 ימים.

רם בן ברק: אני רוצה לשאול שאלה.

רם בן ברק: אני מתעניין בהעברת קופת הגמל שלי מאחד לשני.

רם בן ברק: אני יכול להתעניין חודשיים, לשאול את זה ולשאול את זה.

רם בן ברק: מה זה קשור לזמן?

רם בן ברק: בסוף החלטתי ואני רוצה שזה ייקח חמישה ימים.

רם בן ברק: מה מפריע לך לעשות את המשא ומתן?

רם בן ברק: אני לא מצליח להבין.

קטי קטרין שטרית: אבל מצמצמים לי את האפשרויות.

רם בן ברק: לא מצמצמים לך כלום.

קטי קטרין שטרית: למה?

קטי קטרין שטרית: אני לא רוצה בחמישה ימים.

קטי קטרין שטרית: לי לוקח יותר זמן, לי לוקח הרבה זמן.

קטי קטרין שטרית: מה הקשר?

רם בן ברק: תיקחי חודשיים, תדברי עם החברות.

קטי קטרין שטרית: אבל הם רוצים שזה יתקצר לחמישה ימים.

רם בן ברק: לא.

רם בן ברק: תדברי עם החברות.

רם בן ברק: מה זה קשור לזמן?

רם בן ברק: ברגע שהחלטת, זה ייעשה תוך חמישה ימים.

קטי קטרין שטרית: חד-משמעית יש התנגדות.

קטי קטרין שטרית: עשרה ימים זה המינימום.

רם בן ברק: כאשר העברתי את קופות הגמל שלי ניהלתי משא ומתן של שלושה חודשים, דיברתי עם זה ועם זה ועם זה.

רם בן ברק: אחרי שהחלטתי - - -

קטי קטרין שטרית: אז אתה לא סותר.

קטי קטרין שטרית: אדרבה, אתה רוצה חודשים, אני אומרת עשרה ימים.

משה גפני: הוויכוח ברור.

משה גפני: אנחנו לא שם.

משה גפני: אני רוצה שתסבירו את תקנה 3.

מיכל היימן: פסקה (11א) אומרת שאפשר לבצע ניוד מקופת גמל אחת להשקעה לאחרת.

משה גפני: שזה דבר טוב.

משה גפני: מה זה פסקה (11ב)?

מיכל היימן: זה כסף מחשבון חדש, שגם אותו אפשר לנייד.

אייל לב ארי: תסבירו לחברי הכנסת מה נחשב חשבון חדש מבחינת הוראות סעיף 23.

רם בן ברק: אדוני היושב-ראש, על מה אתה מדבר עכשיו?

משה גפני: בתקנות שמונחות לפנינו, בתקנה 3, שזה עיקר הדיון, על זה אני מבקש את הדיון, יש את פסקאות (11א) ו-(11ב).

משה גפני: לגבי פסקה (11א) היא הסבירה את הדבר המובן מאליו, שהפסקה קובעת שאפשר להעביר מקופת גמל אחת להשקעה לקופת גמל אחרת להשקעה.

משה גפני: זה נושא הניוד, שהוא אפשרי על פי התקנות האלה.

משה גפני: שאלתי מה זה פסקה (11ב).

משה גפני: בבקשה.

אמיר קופרשטוק: אני מנהל מחלקת ביטוח חיים ברשות שוק ההון.

אמיר קופרשטוק: חשבון חדש זה כספים שעברו כבר התחשבנות מס.

אמיר קופרשטוק: אם למשל היו לי כספי פיצויים בקופה ועזבתי את מקום העבודה והחלטתי להתחשבן עליהם במס, זה כמו כסף שכבר נמצא אצלי בכיס.

אמיר קופרשטוק: הוא כרגע צבוע במשהו שנקרא "חשבון חדש" כי הוא אומר: כבר עברנו עליהם התחשבנות מס.

אמיר קופרשטוק: כשאני אמשוך אותם אהיה פטור כי לא קיבלתי עליהם הטבת מס, לא יהיה לי קנס משיכה של 35%.

אמיר קופרשטוק: זה בדיוק כמו כסף שאני מביא מן הבית.

אמיר קופרשטוק: אז במקום להביא רק כסף מן הבית, למשוך את זה ואז להפקיד בקופת גמל להשקעה אני יכול להעביר את זה באופן אוטומטי מהחשבון החדש לקופת גמל להשקעה כמו כסף רגיל שיש לי בחשבון הבנק או בכל מקום אחר שהוא שלי.

אייל לב ארי: ואז יחולו כללי המיסוי של קופת גמל להשקעה, או מיסוי רווחי הון או אם אני לוקח את זה בסוף כקצבה אז אני אהיה פטור.

משה גפני: יש בעיה עם העניין הזה?

אייל לב ארי: לא.

משה גפני: יש מישהו מן האורחים שרוצה להתייחס?

משה גפני: גיא רוטקופף מאיגוד חברות הביטוח, בבקשה.

גיא רוטקופף: שלום לכולם.

גיא רוטקופף: קודם כול אני רוצה לומר תודה לוועדה שהביאה את התיקון הזה.

גיא רוטקופף: זה תיקון חשוב מאוד.

גיא רוטקופף: זמן רב שהוועדה מבקשת לדון באפשרות העברה בין קופות גמל להשקעה, בין קופה לקופה.

גיא רוטקופף: אני חושב שנכון שזה יהיה.

גיא רוטקופף: אני חושב שכל השינויים האחרים – לא לעת הזאת.

גיא רוטקופף: לא עניין ההלוואות ולא עניין הימים.

גיא רוטקופף: אני חושב שזה לא הזמן לדון בהם.

גיא רוטקופף: אני חושב שלא הוועדה ביקשה אותם ואני חושב שהם לא נכונים לזמן הזה.

גיא רוטקופף: נכון לאפשר את הניוד.

גיא רוטקופף: התפיסה של הוועדה שלפיה יש להשאיר לאדם זמן להתמקח, התפיסה של הוועדה שלפיה תקופת השימור היא תקופה חשובה, היא מעודדת תחרות, היא תפיסה נכונה.

גיא רוטקופף: נשמח מאוד שזה יישאר כך.

גיא רוטקופף: תודה רבה.

נמרוד ספיר: שלום לוועדה.

נמרוד ספיר: אני רוצה קודם כול להצטרף אל מה שאמר גיא רוטקופף.

נמרוד ספיר: אני חושב שהטבות המס בקופות הגמל להשקעה זה נושא חשוב ומתן אפשרות לניוד בקופות הגמל זה נושא חשוב.

נמרוד ספיר: אנחנו רואים צמיחה משמעותית בנכסים המנוהלים בקופות הגמל להשקעה ואין ספק שמה שאתם עושים פה ייטיב עם הציבור ויאפשר לו אפילו להשקיע בצורה יותר רגועה בקופות הגמל להשקעה.

נמרוד ספיר: עם זה, כפי שאמרו קודמיי, קודם כול אנחנו הופתענו מהטיוטה הזאת שהונחה ביום רביעי, לא הכרנו אותה לפני כן.

נמרוד ספיר: גם אם היא כוללת דברים שעלו בעבר, יש שם גם דברים חדשים.

נמרוד ספיר: יש מורכבות בחלק מן הדברים שהם העלו, חלקם טובים וחלקם לא טובים.

נמרוד ספיר: אבל נושא השימור בוודאות פוגע בלקוח.

נמרוד ספיר: בחמישה ימים אי אפשר לעשות שימור אפקטיבי.

נמרוד ספיר: צריך להבין, קודם כול, אנחנו רואים הרבה מקרים שפונים גורמים חיצוניים, שאנחנו לא יודעים מי הם, ואז באים הלקוחות ואומרים: אנחנו רוצים להעביר את הקופות.

נמרוד ספיר: חלק מן הקופות האלה נהנות מהטבות ביטוחיות, בחלק מן הקופות יש הבטחת תשואה.

נמרוד ספיר: יש בהן כל מיני דברים.

נמרוד ספיר: צריך להבין שהלקוח מרוויח מזה שעוד מישהו בודק את הדבר הזה.

נמרוד ספיר: זאת ההחלטה אולי הכי חשובה של אדם בחיים אחרי דירה, פנסיה וגמל, זה המון כסף.

נמרוד ספיר: כל טעות עולה מאות אלפי שקלים.

נמרוד ספיר: לכן יש ערך להתדיינות והלקוח מרוויח מן התהליך הזה, כשהוא עושה את ההתמחרות הזאת.

נמרוד ספיר: בחמישה ימים אי אפשר לעשות את זה.

נמרוד ספיר: צריך גם להזכיר שהחמישה ימים האלה כוללים פנייה למסלקה הפנסיונית, שלוקחת לפחות שלושה ימים.

נמרוד ספיר: כלומר בפועל זה יהיה ביטול של השימור דה פקטו.

משה גפני: ירון טבצ'ניק מלשכת עורכי הדין, בבקשה.

ירון טבצ'ניק: שלום רב.

ירון טבצ'ניק: הרעיון והגישה של ועדת הפנסיה של לשכת עורכי הדין באופן רשמי, אנחנו מברכים על הרעיון לבצע ניוד.

ירון טבצ'ניק: התיקון מדבר על כך שאי אפשר להעביר כספים לפני גיל הפרישה.

ירון טבצ'ניק: לפי סעיף 5 לחוק גיל הפרישה זה גיל 60, למעשה לאנשים שכירים שפורשים בפרישה מוקדמת.

ירון טבצ'ניק: לשכת עורכי הדין מציעה להרחיב את הנושא הזה ושתהיה אפשרות לעשות העברה של ניוד כספים בכל גיל, במיוחד בעידן הזה.

ירון טבצ'ניק: למעשה אנחנו מרחיבים את קהל היעד של המבוטחים.

משה גפני: אבל התקנות האלה אומרות את זה.

משה גפני: בסדר.

משה גפני: בקיצור, אם אני מסכם את הדברים שלך, אתה אומר:

משה גפני: הניוד מקופת גמל אחת לקופת גמל אחרת הוא דבר חיובי וצריך לעשות את זה.

משה גפני: הדברים האחרים מורכבים מאוד, גיל פרישה וכולי.

ירון טבצ'ניק: הם לא מורכבים מאוד.

ירון טבצ'ניק: כרגע אני לא דן בנושא הזמנים.

ירון טבצ'ניק: על זה גם כן יש לי דעה אבל כרגע היא לא דעה רשמית של לשכת עורכי הדין.

ירון טבצ'ניק: אני אומר שאם אנחנו מרחיבים ורוצים לתקן את התקנה הזאת, שתהיה אפשרות לכתוב: בכל גיל.

ירון טבצ'ניק: לאו דווקא בגיל הפרישה המוקדמת.

משה גפני: תודה רבה.

משה גפני: אייל פז מלשכת סוכני הביטוח, בבקשה.

אייל פז: שלום רב.

אייל פז: קודם כול, אני כמובן מברך על הצעדים הללו.

אייל פז: זה יתרום בוודאות לתחרות מוסדרת בשוק ומן הסתם זה לטובת האזרח.

אייל פז: נאמרו פה דברים לגבי משך הזמן.

אייל פז: זה מטבע שיש לו שני צדדים.

אייל פז: מצד אחד, שימור הלקוח, שהוא גם אקט מאוד מאוד חשוב, והוא גם מגן בסופו של דבר על האזרח.

אייל פז: חמישה ימים זה זמן מאוד מאוד קצר כי יש פה כמה תנאים מקדמיים שצריך לבצע לפני שעושים את השימור, וראוי שתתבצע איזו נקודת ביקורת גם לאחר שהלקוח חתם והחליט בפני אותו בעל רישיון.

אייל פז: לכן מן הראוי לשקול להאריך את הזמן הזה ולתת אפשרות שנייה לאזרח לשקול.

משה גפני: כמה זמן צריך לפי דעתך?

משה גפני: עשרה ימים, כפי שקיים היום, זה בסדר?

אייל פז: שבעה ימים לדעתי ייתן פה איזון בין שני הצדדים וזה מאפשר גם לפנות אליו בשימור לקוחות ולשקול בשנית לאחר שהוא כבר קיבל את ההחלטה.

אייל פז: צריך לזכור גם שנושא הזמן פה קריטי.

אייל פז: היום כשלקוח מבקש לנייד את הכסף, לפעמים הוא חושש מתשואה, מהפסדים, אנחנו רואים את זה גם בתקופת המשבר, וכאשר מושכים את הזמן יותר מדי הוא מאבד מהצבירה שלו באופן משמעותי ונוצרת בעיה נוספת.

אייל פז: לכן צריך לשקול גם את הדברים האלה, בטח לנוכח המצב שבו אנחנו נמצאים.

משה גפני: תודה רבה.

משה גפני: רועי מימרן מפורום החוסכים לפנסיה.

רועי מימרן: שלום, צוהריים טובים.

רועי מימרן: קודם כול, אני מבקש להצטרף לדברי רשות שוק ההון לגבי שני הסעיפים הראשונים.

רועי מימרן: הסעיף הראשון הוא סעיף שכבר חיכינו לו זמן רב, להשלים את המהלך של קופות גמל להשקעה ולאפשר ניוד בין הקופות ללא אירוע מס.

רועי מימרן: זה דבר שאנחנו מחכים לו זמן רב ואני שמח שזה מגיע.

רועי מימרן: הנושא השני, חשוב כדי שלקוח שלקח הלוואה מקרן השתלמות, מקופת גמל, כדי שהוא לא יהיה לקוח שבוי, שעדיין הוא יוכל לעבור לחברה אחרת עם ההלוואה.

משה גפני: זה היה כאן בוועדה, אבל יחד עם הסעיף הזה היו סעיפים נוספים שלא רצית אותם.

משה גפני: כתבת לי את זה.

רועי מימרן: אני זוכר.

רועי מימרן: הייתי באותו דיון.

רועי מימרן: טוב שזה כך.

רועי מימרן: לגבי החלק השלישי, אני מצטרף כאן לדברי לשכת סוכני הביטוח.

רועי מימרן: אני מבין שהכוונה פה היא לטובת הצרכן, אבל אני חושב ששימור לקוח הוא גם לטובת הצרכן.

רועי מימרן: אם החברה הקודמת הבינה שהיא גבתה יותר מדי דמי ניהול או משהו, היא רוצה להציע הפחתה של דמי הניהול, בואו ניתן לה הזדמנות לעשות את זה.

רועי מימרן: אני מציע להתפשר כאן על שבעה ימים.

משה גפני: תודה רבה.

משה גפני: רונית כהן מרשות המסים, בבקשה.

רונית כהן: שלום לכולם.

רונית כהן: ברשותכם, אני רוצה להתייחס להיבטים מיסויים שיכולות להיות להם השלכות לפעולות האלה.

רונית כהן: פחות מעניין אותי מספר הימים שבהם תבוצע פעולת ההעברה.

רונית כהן: הדבר הראשון הוא לגבי העברת כספים מקופת גמל לתגמולים למסלול השקעה המיועד למקבלי קצבה.

רונית כהן: אני מבקשת להדגיש שהכוונה היא לתשלום קצבה.

רונית כהן: זאת אומרת, ברגע שיועברו הכספים מקופת גמל להשקעה לקופת גמל לקצבה, זה יהיה מתוך מטרה - - -

משה גפני: אנחנו לא שומעים אותך.

משה גפני: את אומרת שמעבירים מקופת גמל אחת לשנייה?

רונית כהן: מעבירים מקופת גמל להשקעה לקופת גמל לקצבה מתוך מטרה שאותו אדם יקבל קצבה ביום הראשון, ממועד ההעברה, ושהכסף לא יישאר בקופה.

רונית כהן: כאשר אותו אדם יחליט למשוך את הכסף אז הוא יוכל לעשות את זה.

רונית כהן: הכוונה היא שאותו אדם ימשוך קצבה החל ממועד ההעברה, זה שיהיה ברור.

משה גפני: אתם יכולים להתייחס אל מה שהיא אומרת?

מיכל היימן: זו בדיוק הכוונה.

מיכל היימן: בשביל זה יש את תקנה 2, שקובעת שהכסף יועבר לחשבון ספציפי שהוא אך ורק לצורך מקבלי קצבאות, ומרגע שהוא נכנס לשם זה חד-כיווני והוא מקבל קצבה.

מיכל היימן: אם נסתכל על תיקון תקנה 2, האפשרות לניוד של קצבת גמל לקצבה מתייחסת לשני אלמנטים.

מיכל היימן: אחד, לאפשרות להתנייד במהלך תקופת החיסכון, שזה תיקון תקנה 3 שמתייחס לפסקה (11א), ואז לאורך כל תקופת החיסכון אני יכולה להתנייד מקופה לקופה; ושניים, יש את תיקון תקנה 2, שמדברת על אפשרות להתנייד לקראת פרישה, שזה החל מגיל 60.

מיכל היימן: אני יכולה לייעד את הכסף שלי לקצבה ואז, כפי שאומרת פה רונית כהן, אנחנו חייבים שתהיה ודאות לכך שהכסף באמת מיועד לקצבה ולא למשהו אחר כדי שתהיה פה הזכאות להטבת המס שכרוכה בזה.

רונית כהן: עוד שתי הערות קצרות.

רונית כהן: לגבי תקנה 3, פסקה (11ב), כשמדברים על חשבון חדש זה כספים - - -, כשמדובר על כספים שהועברו למוטב בירושה, מה שאנחנו מכירים בתשלומים פטורים.

רונית כהן: ולכן פה יש לסייג ולהגיד: "מחשבון חדש שאינו נובע מכספי מוריש".

ינון אזולאי: לגבי ההלוואות שאתם מדברים עליהן, ברגע שיש לאדם הלוואה בקרן מסוימת וצריך להעביר אותה, איך הוא יכסה את ההלוואה בקרן הזאת?

ינון אזולאי: התחייבויות?

ינון אזולאי: הוא לוקח כסף?

ינון אזולאי: הקופה השנייה דואגת?

מיכל היימן: הכוונה היא שההלוואה תעבור יחד איתו.

מיכל היימן: אם הוא כרגע נמצא בגוף מסוים, שיש לו נניח 100,000 שקלים חיסכון ו-40,000 שקל הלוואה, הניוד יהיה בנטו, כאשר הקופה המקבלת תיקח על עצמה את ההלוואה של 40,000 שקלים וכמובן תעמיד לו חשבון של 100,000 שקל לצד הלוואה של 40,000 שקלים.

מיכל היימן: בעצם ההלוואה מתניידת יחד איתו, היא לא נשארת מאחור והוא לא צריך לפרוע אותה.

ינון אזולאי: אם אני מבין נכון, אם הוא עוזב את קופה א', שהוא חייב שם 40,000, והוא עובר עכשיו לקופה ב', קופה ב' מעבירה 40,000 שקל והם שוברים את הראש איתו לגבי ההלוואה.

ינון אזולאי: הוא יוצא מקופה א' נקי, או שהוא לוקח לבנק ולוקח כסף?

מיכל היימן: לא, הוא לא צריך ללכת לבנק.

ינון אזולאי: הוא יכול גם ללכת לבנק ולקחת כסף, או שהקופה השנייה שהוא עובר אליה, קופה ב', דואגת להעביר את הכסף כדי להשאיר אותו נקי בקופה א'.

מיכל היימן: היא מעמידה לו הלוואה.

ינון אזולאי: היא מעמידה לו הלוואה של כסף מזומן שמעבירים אותה לקופה הקודמת.

מיכל היימן: הוא לא מקבל עוד פעם 40,000 שקלים.

מיכל היימן: הוא פשוט לא צריך לפרוע את ההלוואה של ה-40,000 והקופה החדשה הופכת להיות המלווה שלו.

ינון אזולאי: הוא לא צריך את ה-40,000 שקלים האלה.

ינון אזולאי: הוא צריך 40,000 שקל בשביל לפרוע את ההלוואה בקרן הקודמת.

ינון אזולאי: אתם מעבירים את זה בשביל לכסות את ההלוואה.

מיכל היימן: נכון.

ינון אזולאי: הלוואה ייעודית כדי לכסות את ההלוואה בקרן הקודמת, כי אתם לא מגדילים לו את ההלוואה.

ינון אזולאי: אם הוא רוצה להגדיל את ההלוואה זה כבר חשבון שלו אתכם.

ינון אזולאי: בסדר.

ינון אזולאי: דבר נוסף, לגבי העשרה ימים – קודם כול אני חושב, כפי שכולם פה אומרים וגם אמרתי את זה בהתחלה, יש להשאיר עשרה ימים, לא פחות.

ינון אזולאי: אני יודע שזה זמן עבור הקופות לשמר לקוחות.

ינון אזולאי: אני צריך לשמור גם על הקופות, לא רק על הלקוח.

ינון אזולאי: אני לקוח והייתי רוצה לשמור על עצמי, אבל באותה מידה צריך גם לשמור על הקופות.

ינון אזולאי: יש הרבה אנשים שעובדים בשימור לקוחות.

ינון אזולאי: האם בדקתם האם האנשים האלה ייזרקו לאבטלה?

ינון אזולאי: בדקתם אם יש כאלה שהם ייעודיים רק לזה?

ינון אזולאי: עשיתם את הבדיקה הזאת לפני שאתם מבקשים שיהיו פחות ימים?

ינון אזולאי: כי הרי אם תקצרו את זה לחמישה ימים בעצם זה פחות ימי שימור לקוחות, פחות צריך את העובדים שם, לא צריך מספר כזה של עובדים.

ינון אזולאי: עשיתם בדיקה אם יהיו פיטורים של עובדים בנושא הזה?

משה גפני: אני רוצה להגיד לך משהו, אני רוצה להגיד בכלל, וזה יענה על מה שאתה אומר.

משה גפני: אנחנו נמצאים בתקופה קשה מאוד לציבור בכלל.

משה גפני: בין יתר הפניות שהגיעו אליי פנו בעניין תיקון תקנה 3, על הניוד בין קופות הגמל, שזה טובת האזרחים.

משה גפני: מופיעות כאן תקנות נוספות, אבל אני חושב שאנחנו לא צריכים לסיים את הדיון בהן היום, אנחנו צריכים עוד לדון בהן.

משה גפני: גם הנושא שהעלית, שיש עליו חילוקי דעות, לגבי תקופת השימור, האם אנחנו משאירים את זה עשרה ימים או האם מקבלים את הבקשה להפחתה לחמישה ימים – זה מצריך דיון ואני לא בטוח שזה הזמן המתאים.

משה גפני: התפקיד שלנו הוא לעשות טוב לאזרחים, והאזרחים באים בטענות: למה אתם לא מאפשרים לנו את הניוד?

שלמה קרעי: מה הלחץ?

שלמה קרעי: מה ההבדל בין חמישה לעשרה ימים?

משה גפני: זה דיון שלם שצריך לקיים.

אופיר כץ: אפשר להצביע רק על הניוד?

משה גפני: כן.

משה גפני: הנושא הזה צריך לדון עליו.

משה גפני: אני לא מביע עמדה לכאן או לכאן.

משה גפני: יכול להיות שהם צודקים.

משה גפני: צריך לקיים דיון.

משה גפני: יש כאן דברים בעייתיים, הם לא קלים לציבור.

משה גפני: הדבר שמבקשים מאיתנו כל הזמן הוא אפשרות הניוד, שזה תקנה 3, שזה הגיע לפה כבר לפני שנתיים.

משה גפני: אני מבקש שאנחנו נצביע על תיקון תקנה 3, שזה אפשרות הניוד.

מיכל היימן: נעיר שזה גם תקנה 2 וגם תקנה 3.

מיכל היימן: כפי שאמרתי, יש שני אלמנטים, אחד בתקופת החיסכון ואחד בתקופת הפרישה.

מיכל היימן: תקנה 2 מדברת על זה שכאשר אני מגיעה לגיל 60 אני יכולה לנייד את הכסף.

משה גפני: אתם לא הולכים לשום מקום.

משה גפני: אתם תחזרו לכאן.

משה גפני: אני לא נכנס לפרטים האלה.

משה גפני: שמעת גם את האנשים.

משה גפני: אני גם יודע, יש מי שרוצים לשנות את הגיל.

משה גפני: אני לא רוצה להיכנס לזה.

משה גפני: אם אנחנו נכנסים לעניין הזה אנחנו צריכים ללמוד את הכול, להיכנס לכול.

אמיר קופרשטוק: לגבי אדם שיש לו הלוואה וכרגע לא יכול לנייד.

משה גפני: אני מבקש שתיתנו יד לעניין הזה – אתם גם אמרתם את זה לאנשים – לאפשר את הניוד.

משה גפני: זה דבר שאינו שנוי במחלוקת.

משה גפני: אתם אומרים אותו כבר שנתיים, אנחנו אומרים את זה כל הזמן.

משה גפני: תעזבו אותנו עכשיו מהדברים האחרים.

משה גפני: נמשיך את הדיון.

אמיר קופרשטוק: לגבי תקנה 2 – זה גם מדבר על ניוד של קופת גמל להשקעה.

אמיר קופרשטוק: בקופת גמל להשקעה יש שני מקרים שבהם אני יכול לרצות לנייד.

משה גפני: אבל אני לא יכול להיכנס לעניין הזה בגלל שיש פה את עניין הגיל, אז אני צריך להביא לכאן את כולם.

משה גפני: אני אומר לכם: אנחנו נמשיך את הדיון בעניין הזה.

אייל לב ארי: ברגע שהוועדה מאשרת חלק מן התקנות יצטרכו להביא תקנות מחדש.

משה גפני: בסדר.

משה גפני: הרי זה לא דבר סודי פה.

ינון אזולאי: גם בנושא ההלוואות – יש זמן להחליט.

ינון אזולאי: זו תקופה קשה.

מיכל היימן: אנחנו לא מתווכחים אתכם לגבי ההלוואות.

מיכל היימן: אנחנו רק אומרים שתקנה 2 ותקנה 3, הא בהא תליא.

משה גפני: אני מזמין אתכם להביא תקנות שמותאמות לעניין הזה.

משה גפני: קחו בחשבון גם את התקופה שאנחנו נמצאים בה.

משה גפני: אנחנו נמשיך את הדיון.

משה גפני: אני רוצה קודם לאשר את מה שגם אתם רוצים וגם אנחנו רוצים וגם הציבור רוצה, את אפשרות הניוד, שזה תקנה 3.

מיכל היימן: ותקנה 2.

משה גפני: לא.

משה גפני: תקנה 3.

 << אורח >> ירון גולן: אדוני, אולי אפשר להגיד דבר מה על תקנה 2.

 << אורח >> ירון גולן: זה פשוט תמונת מראה של אותו דבר.

 << אורח >> ירון גולן: תקנה 2 מדברת על ניוד לקופת גמל לקצבה, ועל חסם ניוד, שאדוני מדבר עליו, לגבי אדם שלקח הלוואה והוא לא יכול להתנייד.

 << אורח >> ירון גולן: זה לעשות חצי הילוך.

 << אורח >> ירון גולן: תקנה 2 ותקנה 3 צריכות ללכת ביחד.

ינון אזולאי: כפי שיכול היה בשנתיים האחרונות להתנייד, הוא ימשיך להתנייד כפי שעשה עד כה למשך עוד תקופה קצרה.

ינון אזולאי: צריך ללמוד את זה, צריך לראות מה.

משה גפני: אנחנו לא הולכים לשום מקום, אין לנו לאן ללכת.

משה גפני: לחוץ לארץ אנחנו לא נוסעים, ואני גם לא נוסע בימים רגילים.

מיכל היימן: זה לטובת העניין.

מיכל היימן: אנחנו מדברים על ניוד של קופות גמל להשקעה.

מיכל היימן: גם בתקנה 2 וגם בתקנה 3 זה אותו עניין.

משה גפני: בסדר, תביאו את התקנות ואנחנו נקיים את הדיון.

מיכל היימן: אייל לב ארי, אתה מבין את מה שאנחנו אומרים?

אייל לב ארי: יש הערות לקופות הגמל בעניין תקנה 2?

אמיר קופרשטוק: לא שמענו התנגדויות לזה.

מיכל היימן: לגבי תקנה 2 אין התנגדויות.

משה גפני: כן שמענו התנגדויות.

אייל לב ארי: תבדקו עם קופות הגמל אם יש להן הערות לתקנה 2.

משה גפני: בסדר, תביאו את התקנות עוד פעם.

משה גפני: אנחנו נפנה את הזמן לעניין הזה.

מיכל היימן: כבוד היושב-ראש, אני רוצה לומר לטובת העניין, מאחר ואנחנו רוצים לעשות את הדבר הזה מושלם לעניין קופות גמל להשקעה.

מיכל היימן: גם תקנה 2 עוסקת בקופות גמל להשקעה.

מיכל היימן: זו תהיה טעות, כי אנחנו רוצים לאפשר לאנשים בסוף הדרך – זה חלק מן העניין של קופות גמל להשקעה – שיוכלו לנייד.

משה גפני: זה גיל הפרישה.

משה גפני: אני לא נכנס כעת לעניין הזה.

אמיר קופרשטוק: אדוני, אפשר לנסות לרגע להסביר?

אמיר קופרשטוק: כשאושר ב-2016 הקמת קופות גמל להשקעה, נאמר שם שאם עמית יחסוך בה ובגיל פרישה יחליט שהוא לוקח קצבה אז הוא יקבל הטבת מס.

אמיר קופרשטוק: אם הוא יבחר קצבה במקום הון הוא לא ישלם מס רווחי הון.

אמיר קופרשטוק: ללא תקנה 2 הוא לא יוכל לנייד את הכספים כשהוא כבר הגיע לגיל פרישה ומעלה, הוא לא יוכל להעביר את זה לקופה שיודעת לשלם קצבה.

אמיר קופרשטוק: קופת גמל להשקעה לא יודעת לשלם קצבה.

אמיר קופרשטוק: בשביל שהוא יוכל ליהנות מהטבת המס בגיל פרישה ולקחת קצבה הוא חייב את תקנה 2, שמאפשרת לו לקחת את זה מקופת גמל להשקעה לקופת גמל לקצבה, שכשמה כן היא, היא יודעת לשלם קצבה, ואז הוא יהיה זכאי להטבת המס כי באמת במקום למשוך את זה כסכום חד-פעמי הוא ייקח קצבה.

אנטאנס שחאדה: זה לא היה קיים קודם?

אמיר קופרשטוק: לא, זה לא היה קיים.

אנטאנס שחאדה: מה קורה לאזרח שהשקיע ורוצה לקבל קצבה?

אייל לב ארי: זה גיל פרישה מוקדמת, מגיל 60.

אמיר קופרשטוק: מגיל פרישה והלאה כי זה הטבת המס.

ינון אזולאי: שם גם הוכנסו ההלוואות.

מיכל היימן: לא, ממש לא.

מיכל היימן: ההלוואות נמצאות בתקנה 5.

גיא רוטקופף: כבוד היושב-ראש, גם איגוד חברות הביטוח תומך בעמדת הפיקוח בנושא הזה.

גיא רוטקופף: תקנות 2 ו-3 צריכות לבוא ביחד, למען האזרחים.

אייל פז: אני מסכים מאוד עם מיכל היימן.

אייל פז: תקנה 2 צריכה לבוא עם תקנה 3.

אייל פז: זה בהחלט יהיה לטובת האזרח.

אייל פז: זה גם הבעיה של קופות הגמל להשקעה מלכתחילה.

קריאה מן הזום: אני מצטרף.

אייל לב ארי: מה עם איגוד בתי ההשקעות?

נמרוד ספיר: קודם כול, נושא המס הוא נכון וחשוב, בגלל זה אנחנו תומכים.

נמרוד ספיר: יש שם בעיה בחלק מן הניסוחים.

נמרוד ספיר: הבעיה הזאת יכולה להיפתר בכמה ימים ואנחנו נעביר את ההערות שלנו.

נמרוד ספיר: קיבלנו את זה ביום רביעי ולא סיימנו את הכול.

נמרוד ספיר: יש שם לדוגמה בעיה, שמקופת גמל לחיסכון לא ניתן להעביר לקופת גמל לקצבה לפי הניסוחים האלה.

נמרוד ספיר: אלה נושאים מורכבים.

נמרוד ספיר: אני חושב שהם יכולים להיפתר די מהר.

נמרוד ספיר: אנחנו יכולים להעביר הערות – הן לא שלמות.

נמרוד ספיר: שוב, זה החלטה של הוועדה.

נמרוד ספיר: הניסוח כרגע לא שלם.

משה גפני: המשמעות של העניין, שאם אתה סבור שתקנה 2 צריכה להיות בעניין וזה רק שאלה של ניסוח, אנחנו נאבד את ההעברות של קופות גמל, נאבד את הניוד.

משה גפני: אני לא יודע מה יהיה בהמשך.

משה גפני: תגיד מה הערות שלך.

נמרוד ספיר: נושא המס הוא נושא חשוב.

מיקי לוי: לדעתי העשרה ימים זה טעות.

 << אורח >> ירון גולן: אנחנו לא מצביעים על זה עכשיו.

מיקי לוי: אבל אני רוצה להגיד את מה שאני רוצה להגיד, לפרוטוקול.

מיקי לוי: זכותי.

משה גפני: אני מציע שאנחנו נצביע על תקנה 3, ובתקנה 2 אני מבקש שתשבו ותגיעו לניסוח, תביאו לכאן ונצביע על זה בנפרד.

משה גפני: אנחנו נצביע.

 << אורח >> ירון גולן: לא קיבלנו הערות, אנחנו לא מכירים הערות על תקנה 2.

משה גפני: לא אמרתי שאתם חייבים לקבל אבל אני צריך לאפשר את הדין ודברים הזה.

משה גפני: הרי זה חדש.

מיקי לוי: אני בפעם הקודמת גם אמרתי את דעתי על החמישה ועשרה ימים.

מיקי לוי: אני מתנצל שהלכתי, אולי הייתי צריך להישאר.

מיקי לוי: רוב חברי הוועדה הסכימו איתי.

מיקי לוי: ברגע שמאפשרים עשרה ימים, מאפשרים לאותן קופות שפקששו את האנשים שלהן והאנשים שלהן רוצים לעבור, עד אז הן לא ספרו אותם, עשרה ימים כדי להמשיך וללחוץ עליהם.

מיקי לוי: אני מניח שהייתה פה תמימות דעים.

משה גפני: אני לא הולך להצביע על זה.

מיקי לוי: הם רוצים ואני מתנגד להשאיר עשרה ימים.

משה גפני: מיקי, אני יודע.

מיקי לוי: תודה אדוני.

מיקי לוי: הבנתי.

נמרוד ספיר: אדוני היושב-ראש, אני חושב שהאישור של תקנה 3 חשוב, ותקנה 2, אם אתם רוצים לתת לנו כמה דקות לסגור את הנוסח, שנעשה את התיקונים, אפשר לעשות את זה.

משה גפני: בסדר.

משה גפני: נצא להפסקה של חמש דקות.

משה גפני: אני מבקש שתגיעו להסכמה בגלל שאחרי כן אני מצביע.

משה גפני: אני רוצה להגיד לכם, אני קיבלתי פניות כל הזמן, למה אתם לא דואגים לציבור.

משה גפני: יש לי את המכתבים בחדר.

משה גפני: רשות שוק ההון מבקשת לאפשר ניוד בין הקופות, שזה באמת טובת הציבור.

משה גפני: זה כבר היה כאן לפני שנה וחצי.

משה גפני: לא העברנו את זה בגלל שאמרנו להם: תורידו את הסעיפים האחרים, זה היה הסיפור.

משה גפני: עם הדבר הטוב שהם הביאו, הם הביאו גם דברים לא טובים.

משה גפני: אמרתי: בסדר, מאה אחוז, אז נביא את זה, בתקופה הזאת הניוד יעשה טוב לאנשים.

משה גפני: הם אומרים שצריך גם את תקנה 2.

משה גפני: לא אכפת לי להוסיף גם את תקנה 2 אם אין לזה התנגדות.

משה גפני: אם יש לזה התנגדות אז אני לא יכול להוסיף את זה, אז צריך לדון על הכול.

משה גפני: אם הם יגמרו עכשיו בחמש דקות האלה, טוב.

משה גפני: אם לא, נצביע על תקנה 3, על אפשרות הניוד.

מיקי לוי: תביאו פתרון, חבר'ה.

משה גפני: אנחנו יוצאים להפסקה של חמש דקות.

משה גפני: אני מחדש את הישיבה.

משה גפני: הגעתם להסכמה?

מיכל היימן: הם לא מבינים את מה שעשינו בתקנה 2(ב)(2).

אייל לב ארי: כלומר להוסיף "קופת גמל לקצבה"?

אייל לב ארי: זה פותר להם את הבעיה.

משה גפני: רונית כהן, למה את לא מסכימה לתקנה 3?

משה גפני: למה את מתנגדת לפסקה (11ב)?

רונית כהן: אני לא מתנגדת.

רונית כהן: צריך לנסח אותה קצת אחרת.

רונית כהן: חשבון חדש כולל בתוכו גם כספי נפטר.

רונית כהן: אני רוצה להשמיט את "(2ב)".

רונית כהן: ייאמר: "מחשבון חדש כאמור בסעיף 23(א)(2א) לחוק", ולא "מ-(2ב)".

משה גפני: מה אתם אומרים?

משה גפני: תגידו כבר.

משה גפני: אני רוצה לסיים.

משה גפני: היא מבקשת להוריד את "(2ב)".

רונית כהן: (2ב) זה כספים שנובעים מכספי נפטר.

רונית כהן: אי אפשר לעשות את הניודים האלה עד אין סוף.

רונית כהן: מ-23(א)(2א) זה בסדר, זה כספים שעברו התחשבנות מס, אבל (2ב) זה לא בהכרח וזה לא יכול להיות פה.

ירון טבצ'ניק: למה זה מפריע לך?

רונית כהן: כי מפריע לי שכספים שלא עברו התחשבנות מס יעברו לקופת גמל להשקעה.

ירון טבצ'ניק: זה לא לקופת גמל להשקעה.

ירון טבצ'ניק: זה העברה לקופת גמל כדי שיוכלו לקבל קצבה.

ירון טבצ'ניק: מה זה מפריע לך?

רונית כהן: (11ב) זה לקופת גמל להשקעה.

רונית כהן: פסקה (11ב) מדברת על מעבר מחשבון חדש לקופת גמל להשקעה.

ירון טבצ'ניק: וגם כן, למה זה מפריע?

ירון טבצ'ניק: תני לאנשים להחליט מה הם רוצים לעשות.

רונית כהן: אין לי בעיה, ניתן לאנשים להחליט מה הם רוצים לעשות, אבל ככל שמדובר בכספי נפטר שלא עבר את משוכת המס אז יש צורך להתייחס לזה באופן שונה.

מיקי לוי: יש צדק בדבריה.

מיקי לוי: חבר'ה, מי זוכה בכסף?

מיקי לוי: מה זוכה בכסף?

מיקי לוי: יתחיל לנייד?

מיקי לוי: הרי אם מישהו עבר מן העולם הכספים עוברים או לאשתו או לילדים שלו, תלוי מה הוא כתב שם.

מיקי לוי: אולי צריך לחשוב על זה פעם נוספת.

מיקי לוי: יש צדק במה שהיא אומרת.

מיקי לוי: אשתו תתחיל לנייד את הכספים מיד כשהוא נפטר?

מיקי לוי: משהו לא תקין כאן.

מיקי לוי: אני מציע לכם לוותר על העניין.

נמרוד ספיר: לגבי תקנה 2(2)(ב), אנחנו דיברנו עם הרשות ואם תיתנו למנהל הרשות את הסמכות לקבוע הוראות בנושא זה אני חושב שזה בסדר.

נמרוד ספיר: מבחינתנו ההערות ירדו.

אייל לב ארי: זה לא מבושל.

נמרוד ספיר: תקנה 2 מבחינתנו היא בסדר, כל עוד נותנים לממונה סמכות לקבוע הוראות.

 << אורח >> ירון גולן: בסעיף החוק המסמיך יש כבר לממונה סמכות לקבוע הוראות.

נמרוד ספיר: אין לי בעיה, אבל שהרשות תצהיר - - -

אייל לב ארי: אני חושב שלא הייתה מחלוקת מבחינת חברי הוועדה לגבי העברה מקופת גמל להשקעה אחת לקופת גמל להשקעה אחרת, בתקנה 3 בפסקה (11א).

אייל לב ארי: ולגבי האפשרות, כפי שאתם הערתם את תשומת ליבם של חברי הוועדה, של העברת קופת גמל להשקעה, ובלבד שהעמית הגיע לגיל פרישה מוקדמת, שזה כפי שאמרתם המשלימים.

אייל לב ארי: נראה לי שהוועדה יכולה להצביע על שני העניינים האלה.

אייל לב ארי: לגבי שאר העניינים, כולל גם פסקה (11ב) שעלתה כאן, הם יגיעו לדיון בתקנות הבאות שתביאו.

משה גפני: תקרא את התקנות, בבקשה.

אייל לב ארי: תקנות הפיקוח על שירותים פיננסיים (קופות גמל) (העברת כספים בין קופות גמל) (תיקון), התש"פ-2019

 << אורח >> ירון גולן: צריך להוסיף גם את ההגדרות.

אייל לב ארי: נכון, צריך גם את ההגדרות.

משה גפני: ואחרי זה אתם תביאו תקנות שאנחנו נצטרך לדון עליהן מחדש.

ינון אזולאי: אנחנו מצביעים רק על תקנה 3?

משה גפני: על תקנה 3, על פסקה (11א).

משה גפני: אנחנו לא נכנסים לעניין של הנפטר.

משה גפני: הם צריכים לבוא עם נוסח תקנות.

משה גפני: עכשיו אנחנו מדברים בעיקר על כך שאפשר לנייד מקופת גמל לקופת גמל.

אייל לב ארי: התחילה מיידית?

אמיר קופרשטוק: כן, מיידית.

משה גפני: מי בעד אישור התקנות האלה כפי שהוקראו על ידי היועץ המשפטי של הוועדה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: התקנות אושרו.

משה גפני: תודה רבה.

משה גפני: אני מודה לכם.

משה גפני: אתם מוזמנים להביא את המשך התקנות.

משה גפני: אנחנו נדון בהן.

משה גפני: תדעו לבשל אותן, שהן יגיעו לפה מוכנות גם עם רשות המסים.

משה גפני: תודה רבה, הישיבה נעולה.

משה גפני: אני מחדש את הישיבה.

קריאה: יש בקשה לרביזיה.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הרביזיה אושרה.

משה גפני: תקרא בבקשה את מה שאנחנו מבקשים.

אייל לב ארי: לשם ההשלמה, נוסיף גם את פסקה (2) בתקנה 2(2)(ב).

משה גפני: למה היה צריך להוסיף את זה?

אייל לב ארי: החלק השני, כפי שהסבירו אנשי הרשות, מרגע שהכספים עוברים מקופת גמל להשקעה, כשהם מגיעים לקצבה יש שם בעצם מסלולים.

אייל לב ארי: כדי שהעמית יוכל לעשות את זה, זה צריך להיכנס למסלול.

אייל לב ארי: בלי זה בעצם יכול להיווצר - - -

 << אורח >> ירון גולן: - - -

מיכל היימן: זה פותח אפשרות שבגיל 60 אתה מנייד לקצבה על מנת ליהנות מהטבות מס.

מיכל היימן: אנחנו רוצים להיות בטוחים שהכסף הזה אכן מיועד לקצבה וזכאי להטבות המס.

מיכל היימן: על זה בדיוק דיברה רונית כהן.

מיכל היימן: לכן אנחנו רוצים שהכסף הזה ייכנס אך ורק למסלול קצבתי ולא למסלול אחר שיאפשר משיכה של הכסף.

משה גפני: כולכם מסכימים לתוספת הזאת?

משה גפני: בעוד חצי שעה נצביע על הרביזיה ועל התקנה הזאת.

משה גפני: כולם מסכימים.

מיקי לוי: יש לי רביזיה על אישור מוסדות ציבור לעניין סעיף 46.

מיקי לוי: כותב לי ארז אורעד: "מיקי היקר, לאחר שבדקתי התברר שצדקת.

מיקי לוי: המפקח רשם בטעות את המחזור לשנת 2017 במקום ל-2018.

מיקי לוי: צירפתי כאן את הדוחות הכספיים.

מיקי לוי: "

משה גפני: טוב שאתה עוקב אחרי זה.

מיקי לוי: בקיצור הוא אומר שאני צודק.

מיקי לוי: אני מוריד את הרביזיה.

משה גפני: תודה רבה.

משה גפני: אני מחדש את ישיבת ועדת הכספים.

משה גפני: אני מבקש רביזיה על ההחלטה שהתקבלה בעניין תקנות הפיקוח על שירותים פיננסיים (קופות גמל) (העברת כספים בין קופות גמל) (תיקון), התש"ף-2020.

משה גפני: מי בעד אישור הרביזיה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 2

משה גפני: נמנעים – אין

משה גפני: הרביזיה התקבלה.

משה גפני: אני מבקש להצביע על תקנה שאנחנו מבקשים להוסיף, תקנה 2(2), בתקנת משנה (ב), הוספת פסקאות משנה (א) ו-(ב).

משה גפני: מי בעד אישור הקטעים הללו מן התקנות כפי שהקריא היועץ המשפטי של הוועדה?

משה גפני: מי נגד?

משה גפני: מי נמנע?

משה גפני: בעד – 2

משה גפני: נמנעים – אין

משה גפני: התקנות אושרו.

משה גפני: אני רואה בזה צעד חיובי מאוד.

משה גפני: אני מודה לכם על זה ברשות שוק ההון.

משה גפני: אני רואה בזה התקדמות משמעותית, לעזור לאנשים שפונים ומבקשים את זה, שיכולים להעביר מקופת גמל אחת לאחרת, ניוד בין קופות הגמל.

משה גפני: זה מהלך נכון.

משה גפני: לגבי ההמשך כמובן תביאו תקנות ואנחנו נדון בהן.

משה גפני: תודה רבה.

משה גפני: הישיבה נעולה.